EELNÕU

**NARVA LINNAVALITSUS**

**MÄÄRUS**

# Sotsiaalteenuste maksumuse piirmäärade kinnitamine

Määrus kehtestatakse kohaliku omavalitsuse korralduse seaduse § 30 lõike 1 punkti 2 ja Narva Linnavolikogu 18.05.2017 määruse nr 8 „Raske ja sügava puudega lastele sotsiaalteenuste rahastamiseks eraldatud vahendite kasutamise kord“ § 2 lõike 3 alusel.

§ 1. Kinnitada järgmised raske ja sügava puudega lastele osutatavate sotsiaalteenuste maksumuse piirmäärad ühe lapse kohta:

1. lapsehoiuteenus – 7,00 eurot/tund;
2. isikliku abistaja teenus – 3,00 eurot/tund, mitte rohkem kui 2000,00 eurot aastas;
3. tugiisikuteenus lapsele – 5,60 eurot/tund; mitte rohkem kui 160 tundi kuus õppeaasta jooksul, suvevaheajal mitte rohkem kui 80 tundi kuus;
4. tugiisikuteenus lapsele, kes õpib väljaspool Narvat asuvas koolis – 6,80 eurot/tund; mitte rohkem kui 160 tundi kuus õppeaasta jooksul, suvevaheajal mitte rohkem kui 80 tundi kuus;
5. rehabilitatsiooniteenused – mitte rohkem kui 400,00 eurot aastas:
6. füsioterapeudi teenus – 20,00 eurot/tund;
7. tegevusterapeudi ja loovterapeudi teenus – 22,00 eurot/tund;
8. sotsiaaltöötaja teenus – 15,00 eurot/tund;
9. eripedagoogi teenus – 15,00 eurot/tund;
10. psühholoogi teenus – 15,00 eurot/tund;
11. logopeedi teenus – 18,00 eurot/tund.
12. invatransporditeenus:

1) haridusasutusse – mitte rohkem kui 2500,00 eurot aastas;

2) ravi- või rehabilitatsiooniasutusse – mitte rohkem kui 2000,00 eurot aastas;

1. eluruumi kohandamine – mitte rohkem kui 7000,00 eurot aastas.

§ 2. Tunnistada kehtetuks Narva Linnavalitsuse 16.05.2018 määrus nr 12 „Sotsiaalteenuste maksumuse piirmäärade kinnitamine“.

§ 3.Määrus jõustub seadusega sätestatud korras ja määrust rakendatakse alates 01.06.2018.a.

Tarmo Tammiste Ants Liimets

Linnapea Linnasekretär

**Õiend**

***Narva Linnavalitsuse määruse „Sotsiaalteenuste maksumuse piirmäärade kinnitamine“ eelnõu juurde***

Narva Linnavolikogu 18.05.2017 määruse nr 8 „Raske ja sügava puudega lastele sotsiaalteenuste rahastamiseks eraldatud vahendite kasutamise kord“ § 2 lõike 3 kohaselt teenuste maksumuse piirmäära kinnitab Narva Linnavalitsus.

Määrus on muudetud tugiisikuteenuse ja eluruumi kohandamise osas. Muudatused on tingitud vajadusest täpsemalt reguleerida teenuste saamist ja tagada vahendite ühtlast kasutamist eelarveaasta jooksul.

Eeltoodu alusel taotleb Narva linna Sotsiaalabiamet Narva Linnavalitsuse 16.05.2018 määruse nr 12 kehtetuks tunnistamist ning uue määruse „Sotsiaalteenuste maksumuse piirmäärade kinnitamine“ kinnitamist.

Tatjana Patsanovskaja

direktori kohusetäitja

A. Ivanov

peaspetsialist